burgasdotpro/wikipedia huggingface dataset:
Krajská knižnica Ľudovíta Štúra

Krajská knižnica Ľudovíta Štúra je verejnou knižnicou vo Zvolene. Pre Banskobystrický samosprávny kraj zastáva funkciu regionálnej krajskej knižnice. 
História.
Počiatky zvolenskej knižnice sa datujú do roku 1837, kedy v meste fungovala knižnica spravovaná štúrovcami. Knižnica ako inštitúcia bola založená až v roku 1922 ako "Mestská verejná knižnica" zriadená mestom Zvolen, ako následok prvého knižničného zákona na Slovensku č. 430/1919, ktorý uložil povinnosť založiť a udržiavať knižnicu všetkým slovenským obciam a mestám.
V roku 1944 bola knižnica umiestnená do priestorov Zvolenského zámku, vo februári 1952 bola pretransformovaná na "Okresnú ľudovú knižnicu vo Zvolene". Po prijatí knižničného zákona č. 53/1959 prebrala knižnica od banskobystrickej Štátnej vedeckej knižnice metodickú pôsobnosť v kraji.
V roku 1977 sa presunula do "Remeselníckeho domu" na ulici Ľudovíta Štúra, v ktorom po rekonštrukcii sídli dodnes. Okresná ľudová knižnica bola v roku 1986 premenovaná na "Krajskú knižnicu". Meno národného dejateľa Ľudovíta Štúra bolo do názvu pričlenené v roku 1994.
Služby.
Knižnica vo svojich fondoch ponúka literatúru pre deti a mládež, krásnu literatúru pre dospelých a náučnú literatúru. Ako regionálna krajská knižnica sa zaoberá regionálnou bibliografiou, teda získava, uchováva a sprístupňuje regionálne dokumenty okresov Detva, Krupina a Zvolen, zároveň metodicky usmerňuje prislúchajúce knižnice v Banskobystrickom kraji. 
Krajská knižnica Ľudovíta Štúra poskytuje zvyčajné knižnično-informačné služby vrátane vypracovania rešerší a zabezpečuje tiež medziknižničnú výpožičnú službu. Knižnica svojim používateľom poskytuje aj prístup k elektronickým informačným zdrojom z databázy vedeckých článkov vydavateľstva Springer. V priestoroch knižnice je bezplatný prístup k internetu prostredníctvom Wi-Fi. 
Krajská knižnica Ľudovíta Štúra je kontaktným a informačným miestom Úradu priemyselného vlastníctva SR a kontaktným a informačným miestom Národnej rady SR.
Štúrovo pero.
"Štúrovo pero" je celoslovenská novinárska súťaž pre študentov stredných a vysokých škôl. Krajská knižnica Ľudovíta Štúra ju ako hlavný organizátor vyhlasuje od roku 1994. Na súťaži s knižnicou spolupracujú popredné slovenské médiá, napr. Televízia Markíza, Denník N alebo Tlačová agentúra Slovenskej Republiky a ďalší partneri ako napr. Ministerstvo školstva, vedy, výskumu a športu SR, Mesto Zvolen alebo kníhkupectvo Martinus. 
V súčasnosti sa súťaž vyhlasuje pre 5 kategórií: 
Doteraz sa do súťaže zapojilo viac ako 1000 študentov a cez 1300 školských časopisov.
Heaven nor Hell

„Heaven nor Hell“ je skladba heavy metalovej skupiny Volbeat. Skladba bola vydaná ako tretí singel z albumu skupiny "Beyond Hell / Above Heaven". Skladba je veľkým prelomom skupiny Volbeat v Amerike, ako ich prvý singel, ktorý dosiahol 1. miesto v Mainstream Rock Songs rebríčku.
Skladba obsahuje Henrika Halla zo skupiny Love Shop hrajúceho na harmoniku.
Hudobné video.
Pre skladbu bolo vydané hudobné video a obsahuje skupinu hrajúcu skladbu na opustenom smetisku. Video bolo režírované Uweom Fladeom.
Kallippos z Kyzikosu

Kallippos ("Kallippos") bol grécky astronóm a matematik v 4. storočí pred Kr.
Kallippos, rodák z mesta Kyzikos pri Marmarskom mori, bol žiakom matematika a astronóma Eudoxa z Knidu na platónskej akadémii v Aténach. Spolupracoval aj s Aristotelom v Lykeione.
Kallippos rozvinul poznatky získané od svojho učiteľa. Pomocou matematiky vysvetlil, ako môžu pozorované nepravidelné pohyby planét byť výsledkom pravidelných kruhových pohybov. Rozšíril Eudoxovu geocentrickú teóriu, ktorej zástancom bol i Aristoteles, o pohybe Slnka, Mesiaca, planét a hviezd tým, že pridal ďalšie sféry (pridal k nim 7 sfér, Eudoxova teória pracovala s 27 sférami, tri sféry pre Slnko, tri pre Mesiac, každá z dovtedy známych piatich planét mala štyri sféry, posledná sféra bola sférou stálic). Navrhol, aby rok mal 365 a štvrť dňa a vylepšil Metónov cyklus, ktorý bol pokusom uviesť vo vzájomný súlad lunárny mesiac so slnečným rokom (Kallippov cyklus sa skladal zo 76 rokov s interkaláciou 28 mesiacov).
Remeslo (rozlišovacia stránka)

Remeslo môže byť:
Cech (rozlišovacia stránka)

Cech (zastarano alebo nárečovo aj: cecha) môže byť:
Cech môže byť aj:
CECH môže byť:
Cecha

Cecha môže byť:
CECHA môže byť skratka pre:
Nouzonville

Nouzonville môže byť:
Revin

Revin môže byť:
Renwez

Renwez môže byť:
Majstrovstvá sveta v softbale žien 2018

Majstrovstvá sveta v softbale žien 2018 bol v poradí 16. turnaj majstrovstiev sveta v softbale žien, ktoré organizuje Svetová bejzbalová a softbalová konfederácia (WBSC). Konal sa v mestách Čibe, Ičihara, Narašino a Narita, v rovnomennej prefektúre, v Japonsku v dňoch od 2.12. augusta 2018, za účasti 16 tímov. Japonsko bolo organizátorom svetového šampionátu žien tretíkrát, predtým hostilo toto podujatie v rokoch 1970 (v Osake) a 1998 (v meste Fudžinomija). Zápasy sa odohrali v štyroch dejiskách. Titul obhájilo , ktoré vo finálovom stretnutí zvíťazilo nad domácim .
Turnaj zároveň slúžil ako jedno z kvalifikačných podujatí na Letné olympijské hry 2020, ktoré hostí Tokio. Kvalifikovalo sa na ne iba víťazné družstvo.
Japonská Čiba bola zvolená za organizátora MS na kongrese WBSC v Oklahoma City v októbri 2015.
Kvalifikácia.
16 družstiev bolo rozdelených do dvoch skupín a nasadených podľa svetového rebríčka WBSC.
Poznámka: Číslo v zátvorke udáva umiestnenie vo svetovom rebríčku WBSC v roku 2018.
Štadióny.
Zápasy sa odohrajú na 4 štadiónoch:
Lola Montez (Volbeat)

„Lola Montez“ je skladba dánskej heavy metalovej skupiny Volbeat. Skladba bola vydaná ako singel z piateho štúdiového albumu skupiny "Outlaw Gentlemen &amp; Shady Ladies". Skladba je o slávnej tanečníčke a grófke z Landsfeldu, Elize Rosanne Gilbertovej, s textom odkazujúcim na pavúči tanec a incident s Henrym Seekampom.
„Lola Montez“ je druhý priamy singel skupiny, a celkovo štvrtý, ktorý dosiahol číslo 1 v rebríčku Mainstream Rock Songs v Spojených štátoch.
Ilegálna Slovenská národná rada

Ilegálna Slovenská národná rada je označenie Slovenskej národnej rady v období od jej sformovania Vianočnou dohodou 25. decembra 1943 do jej vystúpenia z ilegality na verejnosť Deklaráciou Slovenskej národnej rady 1. septembra 1944, krátko po vypuknutí Slovenského národného povstania.
Občiansky odboj v ilegálnej SNR zastupovali Jozef Lettrich, Ján Ursíny a Matej Josko, komunistov Karol Šmidke, Gustáv Husák a Ladislav Novomeský. Neskôr sa jej zloženie menilo a bolo doplnené o nových členov.
SOR EBN 10,5

SOR EBN 10,5 je elektrobus českého výrobcu SOR Libchavy, vyrábaný od roku 2010. Jeho vývoj sa začal na prelome rokov 2008 a 2009, dodávateľ elektrických zariadení je spoločnosť Cegelec, ktorá ďalej používa aj subdodávateľov.
Konštrukcia.
Elektrobus vychádza z mestského autobusu SOR BN 12, z ktorého prevzal podvozok skrátený o približne 1,5 m zadného previsu. Vozidlo má dve nápravy a tri dvere, jeho dĺžka je 10 370 mm a šírka 2 525 mm. Batérie voza (celkom 180 lithium-iontových článkov o celkovej kapacite 300 Ah) vydržia až 110 až 180 kilometrov jazdy a dobíjajú sa zo siete pri napätí 400 voltov. Akumulátor voza je možné dobiť plným cyklom za 8 hodín, alebo skráteným tzv. „rýchlonabíjaním“ za 4 hodiny. Donabitie voza môže trvať aj kratšiu dobu a je možné ju vykonať aj v obratiskách.
Pohonná jednotka je tvorená elektromotorom TAM 1052C6B od firmy Pragoimex s výkonom 120 kW chladený kvapalinou. Rovnaký výkon aj typ chladenia má trakčný menič 3× 400 V AC.
Doc Holliday (Volbeat)

„Doc Holliday“ je skladba dánskej heavy metalovej skupiny Volbeat. Skladba bola vydaná ako ôsmy a posledný singel z piateho albumu skupiny "Outlaw Gentlemen &amp; Shady Ladies". Skladba je o rovnomennom banditovi.
Majstrovstvá Afriky v softbale žien 2018

Majstrovstvá Afriky v softbale žien 2018 bol prvý turnaj majstrovstiev Afriky v softbale žien, ktoré organizovala Svetová bejzbalová a softbalová konfederácia (WBSC). Konal sa v Pretórii (konkrétne v mestskej časti Atteridgeville), v Južnej Afrike v dňoch od 12.14. januára 2018, za účasti 4 tímov. Zápasy sa odohrali na štadióne Attridgeville Softball Park. Zvíťazila , ke´d vo finále vyhrala nad domácou .
Tento turnaj zároveň slúžil ako kvalifikácia afrických družstiev na majstrovstvá sveta 2018, ktoré organizovalo Japonsko. Kvalifikovali sa na ne 2 najlepšie družstvá.
Účastníci.
Poznámka: Číslo v zátvorke udáva umiestnenie vo svetovom rebríčku WBSC v roku 2018.
A Warrior's Call

„A Warrior's Call“ je skladba dánskej heavy metalovej skupiny Volbeat a deviata skladba z ich štvrtého štúdiového albumu "Beyond Hell / Above Heaven". Je venovaná bývalému profesionálnemu boxerovi Mikkelovi Kesslerovi, ktorého vokály sa v skladbe nachádzajú. Bola vydaná v roku 2011 ako singel pre active rockové stanice. Hudobné video bolo režírované Mattom Wignallom. Bolo vydané v novembri 2011 a ukazuje rockový koncert a archívne zábery Kesslera.
Vo februári 2012 dosiahla prvú pozíciu v rebričku Active Rock časopisu "Billboard".
Sitnianska vrchovina

Sitnianska vrchovina je geomorfologický podcelok Štiavnických vrchov. Najvyšší vrch podcelku i celého pohoria je vysoké Sitno.
Vymedzenie.
Podcelok zaberá centrálnu a južnú časť Štiavnických vrchov a v rámci pohoria susedí na východe so Skalkou a na severozápade s Hodrušskou hornatinou. Južným smerom leží Ipeľská pahorkatina, patriaca do Podunajskej pahorkatiny, juhovýchodným smerom nadväzuje Krupinská planina s podcelkom Bzovícka pahorkatina.
Turizmus.
Okolie Banskej Štiavnice patrí medzi turisticky najatraktívnejšie lokality na Slovensku. Mesto je „Mestská pamiatková rezervácia“ od roku 1950 a zároveň centrom chránenej krajinnej oblasti Štiavnické vrchy, vyhlásenej 22. septembra 1979 na rozlohe . Dňa 11. decembra 1993 bolo "historické mesto Banská Štiavnica a technické pamiatky jeho okolia" zapísané do zoznamu Svetového kultúrneho a prírodného dedičstva UNESCO. Medzi obľúbené ciele turistov patrí tiež Sitno a množstvo tajchov, využívaných na letnú rekreáciu.
Chránené územia.
Takmer celé územie je súčasťou CHKO Štiavnické vrchy a leží tu maloplošné územia:
Doprava.
Južným a východným okrajom územia vedie cesta I/51, západným okrajom cesta II/524. Zo severu do Banskej Štiavnice vedie z Hronskej Dúbravy železničná trať.
Dekantácia

Dekantácia je separačná metóda slúžiaca na oddeľovanie usadenín (nerozpustných zlúčenín) postupným odlievaním kvapaliny nad usadeninou. Metóda je vhodná na zbavenie sa zvyškov odfiltrovanej tekutiny.
Na dekantáciu sa používajú dekantačné nádoby: porcelánová valcovitá nádoba so sadou otvorov umiestnených v rôznych výškach (na urýchlenie dekantácie), ktoré majú zátky.
Po sedimentácii tuhých častíc (usadenín) kvapalinu nad sedimentom zlejeme (vypustíme). Sediment prelejeme rozpúšťadlom, premiešame a necháme znova usadiť. Postup opakujeme, pokým kvapalina nad sedimentom nie je zbavená všetkých znečisťujúcich látok.
Miroslav Gardlo

Plk. Ing. Miroslav Gardlo (* 24. január 1967, Čadca, ČSSR) je dôstojník Ozbrojených síl SR.
V rokoch 2017 až 1. augustu 2019 velil 5. pluku špeciálneho určenia. V súčasnosti by mal byť "„jedným z poradcov najvyššieho veliteľa NATO v Európe pre špeciálne operácie.“"
Život.
V roku 1991 absolvoval Vojenskú katedru Vysokej školy dopravy a spojov v Žiline a v rovnakom roku sa stal veliteľ čaty Vojska Federálneho ministerstva dopravy v Dolnom Kubíne. V rovnkom pôsobisku sa stal veliteľom roty a od roku 1992 bol odborným asistentom na svojej alma mater. V roku 1995 sa stal veliteľom skupiny a v roku 1997 veliteľom roty 5. pluku špeciálneho určenia. V pluku pôsobi v ďalších štábnych funkciách kým sa v roku 2004 stal vedúci starší dôstojník, veliteľstva Mnohonárodnej brigády - C 5. Česko-Slovenského práporu KFOR v Kosove. V roku 2005 sa ako náčelník štábu vrátil do 5. PŠU. Na tomto poste zotrval do roku 2014 s týmito zahraničnými misiami: V roku 2006 bol veliteľ veliteľstva misie - národného podporného prvku Ženijnej odmínovacej roty, operácie Iracká sloboda, v roku 2010 vedúci starší dôstojník - špecialista, veliteľstvo ISAF, v Afganistane a v roku 2011 odborný radca, Veliteľstvo špeciálnych operácií NATO (NSHQ) v belgickom Monse. V roku 2014 sa stal odborným radcom Odboru síl špeciálneho určenia Generálneho štábu OS SR a v roku 2016 bol vymenovaný za náčelníka tohto odboru.
Od marca 2017 velil 5. pluku špeciálneho určenia. Túto funkciu opustil k 1. augustu 2019. Za svoj najväčší úspech považuje vytvorenie Veliteľstva Síl pre špeciálne operácie.
Ján Vlasko

Ján Vlasko (* 11. január 1990, Bojnice) je slovenský futbalista hrajúci za klub Spartak Trnava. Jeho pozíciou je post stredového záložníka.
Klubová kariéra.
Liberec.
Svoju futbalovú kariéru začal v Prievidzi, odkiaľ ešte ako hráč za mládež zamieril najprv do Sparty Praha, ktorá sa stala jeho prvým zahraničným pôsobiskom, a potom do Dubnice. V roku 2007 prestúpil do Slovana Liberec. V tíme pôsobil prevažne v rezerve alebo hosťoval v iných tímoch. Konkrétne v roku 2009 v Dubnici, v jesennej časti ročníka 2009/2010 v Čáslavi, na jar 2010 v Senici.
Trnava.
Pred jesennou časťou ročníka 2012/2013 odišiel hosťovať do Spartaka Trnava. Vo februári 2013 Liberec definitívne opustil a prestúpil práve do Trnavy. S Trnavou sa predstavil v Európskej lige UEFA 2014/2015. V sezóne 2014/2015 Fortuna ligy nastrieľal 11 ligových gólov. V drese Trnavy odohral v júli 2015 aj prvé predkolo Európskej ligy UEFA 2015/2016 proti bosnianskemu klubu FK Olimpik Sarajevo (postup Trnavy).
Zaglebie Lubin.
Ihneď po odohraní predkola Európskej ligy v júli 2015 prestúpil do poľského klubu KGHM Zaglebie Lubin, kde podpísal trojročný kontrakt. V poľskom celku však nedostával veľa príležitostí na ihrisku a 1. septembra 2017 sa dohodol na rozviazaní zmluvy.
Návrat do Trnavy.
Po ukončení kontraktu so Zaglebie sa vrátil v septembri 2017 do Spartaka Trnava. V sezóne 2017/2018 odohral za klub 20 zápasov vo Fortuna lige a vstrelil 2 góly, čím prispel k ligovému titulu. V momentálne prebiehajúcej sezóne odohral za Spartak v lige 2 zápasy, v druhom kole vstrelil gól z penalty proti FC ViOn Zlaté Moravce (výhra ). V Lige majstrov strelil v 2. predkole proti Legii Varšava gól v 93 minúte.
Skalka (podcelok)

Skalka je geomorfologický podcelok Štiavnických vrchov. Najvyšší vrch podcelku je vysoký rovnomenný vrch.
Vymedzenie.
Podcelok zaberá východnú časť Štiavnických vrchov a v rámci pohoria susedí na západe s Hodrušskou hornatinou a Sitnianskou vrchovinou. Južným smerom leží Krupinská planina s podcelkami Bzovícka pahorkatina a Závozská vrchovina, na východe je Pliešovská kotlina. Na severe údolie Hrona oddeľuje Kremnické vrchy a podcelok Turovské predhorie.
Chránené územia.
Takmer celé územie je súčasťou CHKO Štiavnické vrchy a leží tu maloplošné územia:
Doprava.
Západným okrajom územia vedie cesta I/51 i železničná trať Hronská Dúbrava – Banská Štiavnica. Severným okrajom vedie údolím Hrona rýchlostná cesta R1 (Nitra – Zvolen) i Železničná trať Nové Zámky – Zvolen.
The Garden's Tale

„The Garden’s Tale“ je štvrtý singel dánskej heavy metalovej skupiny Volbeat. Je to druhý singel z ich druhého štúdiového albumu "Rock the Rebel / Metal the Devil".
Skladba bola nahraná v októbri 2006 v nahrávacom štúdiu Hansen Studios v dánskom meste Ribe. Text a hudbu zložil spevák a gitarista Michael Poulsen. Producentom albumu bol Jacob Hansen. Ako hosťujúci hudobník sa predstavil Johan Olsen z dánskej skupiny Magtens Korridorer.
Poulsen a Olsen sa stretli na cenách Steppeulven. Obaja hudobníci boli nominovaní v rovnakej kategórii. Ukázalo sa, že obaja hudobníci majú radi hudbu jednotlivých skupín. V rozhovore Poulsen vysvetlil, že keď zložil skladbu „The Garden's Tale“, Olsenov hlas mu začal bzučať hlavou. Poulsen napísal text čiastočne v anglickom jazyku, ale čiastočne aj v dánskom jazyku. Olsen okamžite súhlasil a zaspieval svoje texty v štúdiu. 
K skladbe bolo natočené aj hudobné video, ktoré bolo uvedené v zozname dánskej MTV "Heavy Rotation". Singel obsahuje titulnú skladbu v skrátenej rádiovej verzii a v bežnej albumovej verzii.
Umiestnenia.
Singel sa umiestnil na 18. mieste v dánskych singlových rebríčkoch, ktoré bolo tiež najvyšším umiestnením. Celkovo možno povedať, že singel ostal osem týždňov v dánskom rebríčku, v ktorom sa singel trikrát dostal späť do rebríčkov. V Dánsku bol singel ohodnotený platinou. Hovorca dánskej rádiostanice P3 vybral skladbu ako svoju obľúbenú a skupine Volbeat bola udelená cena P3 Guld.
Majstrovstvá Ázie v softbale mužov 2018

Majstrovstvá Ázie v softbale mužov 2018 bol v poradí 11. turnaj majstrovstiev Ázie v softbale mužov, ktoré organizuje Ázijská softbalová konfederácia (SCA). Konal sa v Jakarte, v Indonézii v dňoch od 23.28. apríla 2018, za účasti 9 tímov. Indonézia bola organizátorom ázijského šampionátu mužov prvýkrát, ale v rokoch 1991 a 2007 hostila ženský turnaj, rovnako v Jakarte. Zápasy sa odohrali na 2 ihriských štadióna Gelora Bung Karno Softball Field s kapacitou 500 divákov, ktorý je súčasťou športového komplexu Gelora Bung Karno Sports Complex. Titul ôsmykrát (siedmykrát v rade) získalo , ktoré vo finálovom zápase zvíťazilo nad .
Tento turnaj zároveň slúžil ako kvalifikácia ázijských družstiev na Majstrovstvá sveta 2019, ktoré organizuje Česko. Kvalifikovali sa na ne 3 najlepšie družstvá.
Účastníci.
Poznámka: Číslo v zátvorke udáva umiestnenie vo svoetovm rebríčku WBSC v roku 2018.
Referendum v Česku v roku 2003

Referendum v Česku v roku 2003 bolo referendum o členstve Česka v Európskej únii. Uskutočnilo sa 13. až 14. júna 2003.
Referendová otázka znela: "„Souhlasíte s tím, aby se Česká republika stala podle smlouvy o přistoupení České republiky k Evropské unii členským státem Evropské unie?“" Hlasovanie sa uskutočnilo v 14 765 okrskoch.
Pred referendom česká vláda organizovala kampaň za 200 miliónov korún.
Výsledky.
Oficiálne výsledky referenda:
Pri účasti 55,2% a kladnej odpovedi v 77,3% tak v Česku členstvo v EÚ podporilo len 42% oprávnených hlasujúcich čo krajinu zaradilo na 2. najnižšie miesto za Maďarskom (39%) a Slovenskom (48%).
Barnard 68

 
Barnard 68 je molekulový oblak, temná absorpčná hmlovina, v južnej časti súhvezdia Hadonos.
Je vo vzdialenosti 500 svetelných rokov. Medzi ňou a Slnkom nie je vidieť žiadnu hviezdu. Americký astronóm Edward Emerson Barnard pridal túto hmlovinu do svojho katalógu tmavých hmlovín v roku 1919. V jeho katalógu zverejnenom v roku 1927 sa nachádzalo približne 350 objektov. 
Kvôli nepriehľadnosti je interiér molekulárneho mraku mimoriadne chladný, teplota okolo 16 K (-257°C). Jeho hmotnosť je asi dvakrát vyššia ako hmotnosť Slnka a v priemere meria približne polovicu svetelného roka.
Charakteristika.
Pri vysokej koncentrácii prachu a plynu sa prakticky všetko svetlo v pozadí absorbuje. Tmavé okolie vnútrajška molekulárnych mračien im napomáha byť jednými z najchladnejších a najizolovanejších miest vo vesmíre. To, že v jeho centre nie sú vidieť žiadne hviezdy, naznačuje, že Barnard 68 je pomerne blízko, podľa merania asi 500 svetelných rokov ďaleko. Nie je presne známe, ako molekulárnej mračná ako je Barnard 68 vznikajú, ale vie sa, že mračná samotná sú pravdepodobne miestami vzniku nových hviezd. Samotné mračno Barnard 68 sa zrejme zmrští za vzniku novej hviezdnej sústavy. V infračervenom sprektre je však možné cez mračno naskrz vidieť.
Zloženie.
V plynoch v tejto hmlovine bolo objavených päť molekúl (C18O, CS, NH3, H2CO a C3H2), jeden molekulový ión (N2H +), horné limity pre výskyt jednej molekuly (13CO) a jedného molekulárneho iónu (HCO+). Výskyt sa zisťoval pomocou vlastných interferometrových údajov.
Seleukos

Seleukos ("Seleukos", ) môže byť:
Wexford (mesto v Írsku)

Wexford () je mesto v Írsku, hlavné mesto (county town) grófstva Wexford. Podľa sčítania ľudu v roku 2016 malo 20 188 obyvateľov.
Leží na južnom okraji Wexfordského zálivu pri ústí rieky Slaney neďaleko juhovýchodného kúta Írskeho ostrova.
Mesto leží na ceste prvej triedy M11 / N11 do Dublinu a na štátnej železnici do Rosslare Europort.
Kultúra.
V meste sa každoročne v októbri a novembri koná "Wexfordský operný festival".
Anzin

Anzin môže byť:
Majstrovstvá Južnej Ameriky v softbale mužov 2018

Majstrovstvá Južnej Ameriky v softbale mužov 2018 bol turnaj majstrovstiev Južnej Ameriky v softbale mužov, ktoré organizuje Juhoamerická softbalová konfederácia (CONSURSA). Konal sa v dňoch od 2.9. júna 2018 v mestách Montería a Chinú, v departmente Córdoba, v Kolumbii, za účasti 11 tímov. Okrem juhoamerických družstiev boli prizvané aj tímy Dominikánskej republiky, Kuby a tiež argentínsky výber do 19 rokov. Väčšina zápasov sa odohrala na štadióne José Gabriel Amín Manzur de la Villa Olímpica. Titul získala , ktorá vo finálovom stretnutí zvíťazila nad obhajcom prvenstva z .
Účastníci.
Poznámka: Číslo v zátvorke udáva umiestnenie vo svetovom rebríčku WBSC v roku 2018.
Denain

Denain môže byť:
Cattenom

Cattenom môže byť:
Licenciát kánonického práva

Licenciát kánonického práva (skratka ICLic., písaná pred menom je odvodená z latinského "iuris canonici licentiatus") je akademický titul, udeľovaný na niektorých európskych a amerických vysokých školách. Získanie tohto titulu je predpokladom pre udelenie úradu súdneho vikára a jeho zástupcu, sudcu cirkevného súdu, promótora spravodlivosti a obhajcu zväzku. Podľa Zákona o vysokých školách nie je v súčasnosti udeľovaný ani jednou vysokou školou na Slovensku. Z teologických titulov sa na slovenských vysokých školách udeľuje Licenciát teológie (skratka ThLic.), Doktor teológie (skratka ThDr.) a Doktor kanonického práva (ICDr.).
Veľké Bystré pleso

Veľké Bystré pleso je najväčšie pleso v skupine Bystrých plies v Bystrej doline v Západných Tatrách na Slovensku. Je tiež známe pod názvom Horné Bystré pleso alebo Vyšné Bystré pleso. Má rozlohu 0,8715 ha a je 140 m dlhé a 85 m široké. Maximálna hĺbka je 12,5 m a objem 36 118 m³. Leží v nadmorskej výške .
Okolie.
Nachádza sa v hornom kotli Bystrej doliny na úpätí najvyššieho vrchu Západných Tatier Bystrej. V rovnakom kotli juhovýchodným smerom od neho se nachádzajú i Dlhé a Malé Bystré pleso.
Vodný režim.
Pleso nemá povrchový prítok ani odtok. Patrí k povodiu Váhu. Rozmery jazera v priebehu času zachycuje tabuľka:
Prístup.
Pleso nie je verejnosti prístupné.
Externé odkazy.
Wielka Encyklopedia Tatrzańska (WET), Wielki Staw Bystry
Tomáš Gábriš (rozlišovacia stránka)

Tomáš Gábriš môže byť:
Majstrovstvá Európy v softbale mužov 2018

Majstrovstvá Európy v softbale mužov 2018 bol v poradí 14. turnaj majstrovstiev Európy v softbale mužov, ktoré organizuje Európska softbalová federácia (ESF). Konal sa v mestách Havlíčkův Brod a Kostelec nad Orlicí, v Česku v dňoch od 25.30. júna 2018, za účasti rekordných 12 tímov. Nováčikom turnaja bolo družstvo Litvy; družstvo Slovenska sa zasa zúčastnilo podujatia po 8 rokoch. Česko organizovalo európsky mužský šampionát šiestykrát, predtým hostilo toto podujatie v rokoch 1993, 1999, 2003, 2010 a 2014, pričom v rokoch 2010 a 2014 práve v Havlíčkovom Brode. Zápasy sa odohrali na štadiónoch Hippos Arena Havlíčkův Brod a Sportovní areál Pod Strání v Kostelci. Titul obhájilo domáce , ktoré vo finálovom stretnutí zvíťazilo nad . 
Tento turnaj slúžil zároveň ako kvalifikácia európskych družstiev na Majstrovstvá sveta 2019, ktoré organizuje tiež Česko. Kvalifikovali sa na ne 3 najlepšie družstvá.
Účastníci.
Poznámka: Číslo v zátvorke udáva umiestnenie v európskom rebríčku ESF v roku 2017.
Železničná stanica Kuchyňa

Železničná stanica Kuchyňa je železničná stanica v obci Kuchyňa. Obsluhuje ju jednokoľajná trať Zohor – Plavecký Mikuláš a leží v 17,185 km, medzi stanicami Pernek pri Zohore a Rohožník. Významná bola vďaka spojitosti s vlečkou na vojenské letisko. 
V roku 2003 bola preprava trate Zohor – Plavecký Mikuláš pozastavená a neskôr (2017) obnovená po zastávku Plavecké Podhradie. 
Stanica nemá k dispozícií pokladňu, má dve nástupištia a je vybavená bočnou a čelnou rampou. 
Železničná stanica sa nachádza na západnom konci obce, zhruba 2 kilometre od obecného úradu. Neďaleko sa nachádza kostol, pri ktorom je autobusová zastávka.
The Hangman's Body Count

„The Hangman's Body Count“ je skladba dánskej heavy metalovej skupiny Volbeat. Skladba bola vydaná ako druhý singel z piateho štúdiového albumu skupiny "Outlaw Gentlemen &amp; Shady Ladies". Skladba bola predvedená ako časť šou skupiny 1. augusta 2015 v meste Odense v Dánsku pre viac ako 37-tisícový dav ľudí, na vôbec najväčšej headlinovej šou domácej rockovej skupiny v Dánsku.
Hudobné video.
Animované lyric video pre skladbu bolo vytvorené spoločnosťou Yes Equals Yes.
Lonesome Rider

„Lonesome Rider“ (v preklade z angl. "Osamelý jazdec") je skladba dánskej heavy metalovej skupiny Volbeat. Je to ich tretí singel z ich piateho štúdiového albumu "Outlaw Gentlemen &amp; Shady Ladies".
Skladba „Lonesome Rider“ bola vydaná v roku 2013 a bola zložená spevákom Michaelom Pouslenom a gitaristom Robom Caggianom. Hudobne skladba kombinuje metal s country a westernovou hudbou. Ako hosťujúca speváčka sa objavuje kanadská speváčka Sarah Blackwoodová zo skupiny Walk off the Earth ako aj kontrabasista Jakob Øelund zo skupiny Taggy Tones. Michael Poulsen vysvetlil v interview s online časopisom Ultimate Guitar, že sa vlastne nestará o hlasy spevákov bielej pleti, pretože väčšinou rovnako znejú a že má radšej hlasy spevákov tmavej pleti.
Hudobné video.
Pre skladbu bolo vytvorené hudobné video, v ktorom sa objavujú Michael Poulsen a Sarah Blackwoodová. Bolo natočené ako čiernobiely film a ukazuje Poulsena ako smrť ako aj Blackwood, ktorá na voze preváža rakvu. Jakob Printzlau alias PlasticKid viedol réžiu a napísal scenár pre video. Singel bol vydaný 28. októbra 2013 cez vydavateľstvo Vertigo Records. Dňa 19. apríla 2014 zverejnilo vydavateľstvo Spinefarm Records v Spojenom kráľovstve 10″ singel pri príležitosti konania Record Store Day. Bola tam skladba „Lonesome Rider“ na B-strane, zatiaľ čo na A-strane obsahoval skladbu „Doc Holliday“. Singel sa objavil na zlatom vinyle a na 500 obmedzených kópiách.
Hodnotenie a umiestnenie.
Pre Katrin Riedlovú z nemeckého časopisu "Metal Hammer" sa stala skladba „Lonesome Rider“ najdôležitejšou z albumu. Laut Heiko Eschenbach z online časopisu "Metal.de" považuje „Lonesome Rider“ za nezaujímavý pokus country rockerov v nashvillskom štýle. Singel sa umiestnil na ôsmom mieste v rebríčku Danish Single Charts. V marci 2014 získal singel v Dánsku zlato.
Sainte-Hermine

Sainte-Hermine môže byť:
Pouzauges

Pouzauges môže byť:
Maillezais

Maillezais môže byť:
L’Hermenault

L’Hermenault môže byť:
La Châtaigneraie

La Châtaigneraie môže byť:
Chaillé-les-Marais

Chaillé-les-Marais môže byť:
Thury-Harcourt

Thury-Harcourt môže byť:
Raj (geomorfologický podcelok)

Raj je geomorfologický podcelok pohoria Vtáčnik. Najvyšší vrch podcelku je cca vysoký Háj.
Vymedzenie.
Plošne najmenší podcelok pohoria zaberá južnú časť Vtáčnika. Zo západu a severu ho obklopuje Župkovská brázda, patriaca do rovnakého celku, východným smerom leží výrazná Žiarska kotlina. Južným smerom je údolím Hrona oddelená Hodrušská hornatina, ktorá je súčasťou Štiavnických vrchov.
Doprava.
Juhovýchodným okrajom územia vedie rýchlostná cesta R1 (Nitra – Zvolen) i cesta I/65, v údolí Hrona prechádza i Železničná trať Nové Zámky – Zvolen.
Župkovská brázda

Župkovská brázda je geomorfologický podcelok pohoria Vtáčnik. Oblasť je charakteristická "štálmi" – lazníckym osídlením.
Vymedzenie.
Podcelok zaberá južnú časť Vtáčnika, predovšetkým v povodí Novobanského potoka a riečky Kľak. Západne leží Tribeč s podcelkom Rázdiel a Pohronský Inovec s podcelkami Vojšín a Veľký Inovec. Južne je údolie Hrona, ktoré oddeľuje Štiavnické vrchy a podcelok Hodrušská hornatina, no tiež Raj, ktorý je súčasťou Vtáčnika. Východným smerom na kratšom úseku susedí Žiarska kotlina a severným smerom pokračuje pohorie podcelkom Nízky Vtáčnik.
Doprava.
Južným okrajom územia vedie rýchlostná cesta R1 (Nitra – Zvolen) i cesta I/65, rovnako i Železničná trať Nové Zámky – Zvolen. Zo Žarnovice vedie údolím riečky Kľak cesta II/512, z ktorej odbočujú miestne komunikácie.
Nízky Vtáčnik

Nízky Vtáčnik je geomorfologický podcelok pohoria Vtáčnik. Najvyšším vrchom podcelku je Javorinka s výškou 
Vymedzenie.
Podcelok zaberá východnú časť Vtáčnika a v rámci pohoria susedí na severozápade s Vysokým Vtáčnikom a na juhu so Župkovskou brázdou. Západným smerom nadväzuje Tribeč s podcelkom Rázdiel, juhovýchodne sa rozprestiera Žiarska kotlina. Údolie Lutilského potoka oddeľuje Kunešovskú hornatinu Kremnických vrchov a na severe leží Handlovská kotlina.
Chránené územia.
Časť územia je súčasťou CHKO Ponitrie, z maloplošných území tu leží prírodná pamiatka Ostrovica a chránený areál Ivanov salaš.
Vysoký Vtáčnik

Vysoký Vtáčnik je geomorfologický podcelok pohoria Vtáčnik. Najvyšším vrchom podcelku je Vtáčnik s výškou 
Vymedzenie.
Podcelok zaberá najvyššiu, severozápadnú časť Vtáčnika a v rámci pohoria susedí na juhovýchode s Nízkym Vtáčnikom. Severnú a západnú hranicu vymedzuje Hornonitrianska kotlina s podcelkami Handlovská, Prievidzská a Oslianska kotlina. Juhozápadným smerom nadväzuje pohorie Tribeč s podcelkom Rázdiel.
Chránené územia.
Juhozápadná časť územia je súčasťou CHKO Ponitrie, z maloplošných území tu leží:
Majstrovstvá Strednej Ameriky a Karibiku vo vodnom póle 2018

Majstrovstvá Strednej Ameriky a Karibiku vo vodnom póle 2018 bol v poradí 32. turnaj majstrovstiev Strednej Ameriky a Karibiku vo vodnom póle, ktoré organizuje Stredoamerická a karibská plavecká konfederácia (CCCAN). Vodnopólové podujatie sa uskutočnilo spolu so subkontinentálnym podujatím v ďalších plaveckých súťažiach, ktoré sa konali spoločne v Arube a Salvádore. Turnaj sa konal v dňoch od 28. júna2. júla 2018 v meste Santa Tucla, v Salvádore, za účasti 4 mužských a 3 ženských tímov. Zápasy sa hrali v "Polideportivo de Ciudad Merliot". Okrem turnaja seniorov sa uskutočnil aj turnaj chlapcov do 16 rokov. Tituly v oboch kategóriách získali družstvá Kostariky. V mužskej zvíťazili nad a získali titul druhýkrát; v ženskej kategórii nad .
Letecký terminologický slovník

Letecký terminologický slovník je brožovaná publikácia zostavená Komisiou pre strojnícku terminológiu pri Ústave slovenského jazyka Slovenskej akadémie vied (od roku 1966 Jazykovedný ústav Ľudovíta Štúra Slovenskej akadémie vied) pod vedením predsedu komisie Jána Gondu a vydaná Vydavateľstvom Slovenskej akadémie vied (od roku 1973 VEDA, vydavateľstvo Slovenskej akadémie vied) v Bratislave v roku 1953 ako 9. zväzok série Odborná terminológia. Po "Terminológii častí strojov" (1952) a "Terminológii obrábania kovov" (1952) išlo o tretí terminologický slovník zostavený touto komisiou. Obsahuje 655 hesiel z oblasti letectva a pomocných náuk (mechaniky, aerodynamiky a pod.). Výklady pri jednotlivých termínoch vypracoval Štefan Pleško, jazykovým poradcom vydania bol Ferdinand Buffa, odborným redaktorom Ján Horecký a technickou redaktorkou Libuša Jacková. Publikáciu vytlačili Grafické tlačiarne, n. p. v náklade 1 200 výtlačkov a pôvodne sa predával za 11 Kčs.
Koncepcia.
Slovník pozostáva z predhovoru („Úvod“, s. 5-[6]), hlavnej časti (s. 7-90), registra („Abecedný ukazovateľ“, s. 91-[104]) a obsahu (s. [105]). Hlavná časť je rozdelená na šesť kapitol – „Letectvo a pomocné náuky : (mechanika, aerodynamika, pohyb lietadla ap.)“ (s. 7-40, heslá č. 1-239), „Rozdelenie lietadiel“ (s. 41-46, h. č. 240-301), „Drak a jeho časti“ (s. 47-57, h. č. 302-399), „Hnacia skupina“ (s. 58-72, h. č. 400-525), „Prístroje“ (s. 73-77, h. č. 562-570), „Lietanie, výkony, akrobacia“ (s. 78-90, h. č. 571-692).
Hincova veža

Hincova veža (; , , ) je od severozápadu prvá z troch elevácií v ozubenom, ale ináč takmer vodorovnom úseku hlavného hrebeňa Vysokých Tatier na slovensko-poľskej hranici. Leží v závere Mengusovskej doliny nad Štrbským Plesom, približne severozápadne od Popradu.
Názov.
Názov veže vychádza z mena Veľkého Hincovho plesa.
Poloha.
Nachádza sa v strednej časti Tatier, v geomorfologickom podcelku Východné Tatry a časti Vysoké Tatry. Leží na slovensko-poľskej hranici, na pomedzí Prešovského kraja a Malopoľského vojvodstva. Južná časť hrebeňa zasahuje do okresu Poprad a katastra mesta Vysoké Tatry, severná patrí do Powiatu tatrzańského a gminy Tatranská Bukovina. Najbližšími sídlami sú južne situované Štrbské Pleso a Vyšné Hágy, juhovýchodne sa nachádza Nová Polianka, Tatranská Polianka, Tatranské Zruby a Starý Smokovec a severovýchodne Tatranská Javorina. Vrch sa nachádza v Tatranskom národnom parku v slovenskej i poľskej časti a južná časť aj do národnej prírodnej rezervácie Mengusovská dolina.
Opis.
Hincova veža sa nachádza v hlavnom hrebeni Vysokých Tatier, medzi Rysmi () a Veľkým Mengusovským štítom (), konkrétne medzi Východným Mengusovským sedlom (Východným Mengusovským štítom) a Vyšnou Hincovou priehybou (Hincovou kopou). Hincova veža sa vypína nad Dolinou Rybiego Potoku a Mengusovskou dolinou. Západne leží mohutné Veľké Hincovo pleso, severovýchodne Czarny Staw pod Rysami. 
Severným smerom sa nachádza Mních (), Miedziane (), Opalony Wierch () a Nižný Žabí štít (), východným Mlynár (), Vyšný Žabí štít (), Ťažká veža (), Rysy (), Žabia veža () a Vysoká (), južným Zlomisková veža (), Kôpky (), Ostrva (), Mengusovský Volovec (), Patria () a Satan () a západným Veľké Solisko (), Hlinská veža (), Kôprovský štít () a Veľký Mengusovský štít (). Severne sa nachádza Dolina Rybiego Potoku, z ktorej voda odteká Rybím potokom do Bielej vody a Dunajca, južne a západne sa nachádza Mengusovská dolina, ktorou vodu odvádza Hincov potok, zdrojnica rieky Poprad. Na vrchol nevedie značený turistický chodník.
Výhľady.
Turisticky voľne neprístupný skalnatý vrchol umožňuje kruhový rozhľad. Viditeľné sú mnohé vrcholy a okolité doliny Vysokých Tatier, severná časť hrebeňa Belianskych Tatier a východná časť Nízkych Tatier s Kráľovou hoľou, nezriedka aj mnohé vrchy v južnom Poľsku.
Prístup.
Štít sa nachádza na území národnej prírodnej rezervácie a Tatranského národného parku, preto je dostupný len s horským vodcom. Do Mengusovského sedla vedie od rázcestia Czarny Staw pod Rysami zeleno značený turistický chodník.
Bitka pri Varšave (1914)

Bitka pri Varšave (známa tiež ako Bitka na Visle) bola bitka medzi Ruskom na jednej strane a Nemeckom a Rakúsko-Uhorskom na strane druhej, ktorá sa odohrala na začiatku prvej svetovej vojny na jej východnom fronte. Bitka sa skončila presvedčivým víťazstvom Ruska, po ktorom Nemci zvolili ústup ďalej na západ.
Pontailler-sur-Saône

Pontailler-sur-Saône môže byť:
Cuisery

Cuisery môže byť:
Verdun-sur-le-Doubs

Verdun-sur-le-Doubs môže byť:
Caluire-et-Cuire

Caluire-et-Cuire môže byť:
Neuville-sur-Saône

[Neuville-sur-Saône môže byť:
Auxonne

Auxonne môže byť:
Buffalo (Iowa)

Buffalo je mesto v okrese Scott County v americkom štáte Iowa. Leží na juhozápade štátu na rieke Mississippi. V roku 2010 tu žilo 1 270 obyvateľov.
Toul

Toul môže byť:
Digne-les-Bains

Digne-les-Bains môže byť:
Le Puy-en-Velay

Le Puy-en-Velay môže byť:
Riom

Riom môže byť:
Ris-Orangis

Ris-Orangis môže byť:
Líbya (historické územie)

Líbya je staroveké historické územie v Severnej Afrike medzi Egyptom, Aithiopiou a Atlantikom. Územie zahŕňalo súčasné štáty Maroko, Alžírsko, Tunisko a Líbyu. Jej obyvatelia sú predkami súčasných Berberov.
"Libya" bol aj názov oboch rímskych provincií "Libya superior" ( Kyrenaika vo východnej Líbyii) a "Libya inferior" (Marmarika medzi Egyptom a Kyrenaikou).
Atlas of Peculiar Galaxies

Atlas of Peculiar Galaxies je astronomický katalóg. Obsahuje 338 nezvyčajných galaxií s fotografiami.
Dejiny.
Katalóg vytvoril americký astronóm Halton Arp v 60. rokoch 20. storočia a v roku 1966 ho vydal California Institute of Technology. Býva nazývaný aj "Arp-katalóg", skrátene aj "APG".
Vo svojich prácach i prácach iných astronómov hľadal galaxie nezvyčajného vzhľadu. Každý objekt sledoval päťmetrovým teleskopom v Palomar Observatory a za dobrých podmienok vyhotovil fotografie.
Arp usporiadal katalóg do skupín čisto podľa morfologických kritérii. Katalóg bol východiskovým bodom mnohých detailných skúmaní nezvyčajných a vzájomne pôsobiacich galaxií.
Račnov

Račnov môže byť:
CDC

CDC môže byť skratka:
cdc môže byť:
CCS

CCS môže byť skratka pre:
Strop (stavebníctvo)

Strop alebo hovorovo plafón je „vodorovná konštrukcia, ktorá rozdeľuje budovu po výške na jednotlivé podlažia alebo obmedzuje zhora interiér stavby a izoluje toto podlažie spravidla tepelne a zvukovo“.
Strop sa skladá z nosnej konštrukcie stropu, podlahovej konštrukcie a konštrukcie podhľadu.
Základné funkcie sú:
Staticko-konštrukčné hľadisko delí stropy na:
Majstrovstvá Európy v hokeji na kolieskových korčuliach mužov 2018

Majstrovstvá Európy v hokeji na kolieskových korčuliach mužov 2018 bol v poradí 53. turnaj majstrovstiev Európy v hokeji na kolieskových korčuliach mužov, ktoré organizuje Európska konfederácia kolieskového korčuľovania (World Skate Europe, predtým CERS), resp. jej výbor pre hokej na kolieskových korčuliachCERH. Konal sa v A Coruñi, v provincii Galícia, v Španielsku v dňoch od 14.22. júla 2018, za účasti 11 tímov. Viac ako 10 tímov bolo na podujatí naposledy ešte v roku 1994. Španielsko organizovalo európsky šampionát mužov deviatykrát, predtým hostilo toto podujatie v rokoch 1951, 1954, 1957, 1967, 1979, 1987, 2008 a naposledy v 2014, v Alcobendas. Zápasy sa odohrali v aréne Pazo dos Deportes de Riazor s kapacitou pre 4 425 divákov, ktorá je domovskou arénou miestneho hokejového klubu Hockey Club Liceo. Titul získalo domáce , ktoré vo finálovom stretnutí zvíťazilo nad obhajcom prvenstva z .
Pôvodne sa mal turnaj konať v Taliansku, ktoré však malo problém z nájdením adekvátneho dejiska i odďaľovaním termínu organizovania turnaja. Španielske mesto A Coruña získalo právo hostiť turnaj ME 27. februára 2018. Novinkou oproti predchádzajúcim turnajom bolo, že sa prvých 6 družstiev kvalifikovalo na ME 2020 a zostávajúce družstvá budú hrať v roku 2020 2. divíziu.
Účastníci.
Poznámka: Číslo v zátvorke udáva umiestnenie v medzinárodnom ELO rebríčku k septembru 2017.
Absolutórium (školstvo)

Absolutórium je písomné potvrdenie (osvedčenie, vysvedčenie) o úspešnom ukončení štúdia a všetkých predpísaných skúšok na škole, spravidla na vysokej škole.
Na území Slovenska sa pôvodne vystavovalo na konci posledného ročníka na školách, kde štúdium nebolo uzavreté súbornejšou skúškou. Do reformy vysokoškolského štúdia v roku 1950 absolutóriá udeľovali fakulty ako osobitný doklad o úspešnom absolvovaní predpísaných semestrov, prednášok, seminárov a cvičení, ktorý bol potrebný na pripustenie k štátnej skúške alebo k rigoróznej skúške.
Rezolúcia Valného zhromaždenia OSN č. 3379

Rezolúcia Valného zhromaždenia OSN č. 3379, ktorú Valné zhromaždenie OSN schválilo 10. novembra 1975, označila sionizmus ako „formu rasizmu a rasovej diskriminácie.“ Rezolúciu navrhlo 25 zväčša arabských štátov, schválená bola počtom hlasov 72. Proti hlasovalo 35 štátov a 32 sa zdržalo hlasovania. 16. decembra 1991 bola revokovaná rezolúciou č. 46/86 a v histórii OSN išlo o o jedinú revokovanú rezolúciu. Revokáciou tejto rezolúcie Izrael podmienil svoju účasť na Madridskej mierovej konferencii v roku 1991.
Hlasovanie.
"Štáty, ktoré rezolúciu navrhli:" (25) Afganistan, Alžírsko, Bahrajn, Dahome, Egypt, Guinea, Irak, Južný Jemen, Jordánsko, Katar, Kuba, Kuvajt, Libanon, Líbyjska arabská republika, Mauritánia, Maroko, Omán, Saudská Arábia, Severný Jemen, Somálsko, Spojené arabské emiráty, Sudán, Sýrska arabská republika a Tunisko.
"Štáty, ktoré hlasovali pre:" (72) Okrem vyššie spomenutých 25 štátov, ktoré rezolúciu navrhli, ešte ďalších 47 štátov: Albánsko, Bangladéš, Brazília, Bulharsko, Burundi, Bieloruská sovietska socialistická republika, Čad, Česko-Slovensko, Čínska ľudová republika, Gambia, Grenada, Guinea-Bissau, Guyana, India, Indonézia, Irán, Kambodža, Kamerun, Kapverdy, Kongo, Cyprus, Laos, Madagaskar, Maďarsko, Malajzia, Maldivy, Mali, Malta, Mexiko, Mongolsko, Mozambik, Nemecká demokratická republika, Niger, Nigéria, Pakistan, Poľsko, Portugalsko, Rovníková Guinea, Rwanda, Senegal, Sovietsky zväz, Svätý Tomáš a Princov ostrov, Srí Lanka, Tanzánia, Turecko, Uganda a Ukrajinská sovietska socialistická republika.
"Štáty, ktoré hlasovali proti:" (35) Austrália, Bahamy, Barbados, Belgicko, Dánsko, Dominikánska republika, Fidži, Fínsko, Francúzsko, Haiti, Honduras, Írsko, Island, Taliansko, Izrael, Kanada, Kostarika, Libéria, Luxembursko, Malawi, Nikaragua, Holandsko, Nový Zéland, Nórsko, Panama, Pobrežie Slonoviny, Rakúsko, Salvádor, Spojené kráľovstvo, Spojené štáty, Spolková republika Nemecko, Stredoafrická republika, Svazijsko, Švédsko a Uruguaj.
"Štáty, ktoré sa zdržali hlasovania:" (32) Argentína, Bhután, Bolívia, Botswana, Barma, Chile, Ekvádor, Etiópia, Filipíny, Gabon, Ghana, Guatemala, Horná Volta, Jamajka, Japonsko, Keňa, Kolumbia, Lesotho, Maurícius, Nepál, Papua-Nová Guinea, Paraguaj, Peru, Grécko, Sierra Leone, Singapur, Thajsko, Togo, Trinidad a Tobago, Venezuela, Zair a Zambia.
SOR NS 12

SOR NS 12 je model českého mestského autobusu a elektrobusu (SOR NS 12 Electric) novej rady NS, vyrábaný spoločnosťou SOR Libchavy.
Dizajn autobusu navrhol český architekt Patrik Kotas. Elektrický prototyp sa prvýkrát predstavil na veľtrhu IAA v Hannoveri v septembri 2016. Naftový prototyp bol predstavený o rok neskôr. V druhej polovici roku 2017 začala výroba sériových vozidiel. Na veľtrhu Czechbus 2018 bol predstavený článkový variant SOR NS 18, v roku 2018 tiež začali jazdiť prvé trolejbusy s karosériou vychádzajúcou z tohto typu, Škoda 32Tr SOR. Do budúcna sa počíta s postupným nahradením staršej rady mestských autobusov a trolejbusov SOR NB 12 CITY a NB 18 CITY ktorá je momentálne stále Vo výrobe.
Prevádzka na Slovensku.
Ako prvý sa na Slovensku predstavil druhý elektrický prototyp počas dňa otvorených dverí v DPMBB v októbri 2017. 
Prvé sériové vozidlá obstaral DPB v počte 16 kusov. Prvé dve z nich boli dodané na začiatku januára 2018 a do premávky boli uvedené už 26. januára 2018, po slávnostnej prezentácii. Zvyšné vozidlá boli dodané a sprevádzkované v priebehu druhej polovice roka 2018. V roku 2021 sa výrobca SOR Libchavy stal víťazom verejnej súťaže Dopravného podniku Bratislava na dodávku nových 12-metrových autobusov s naftovým pohonom. Na základe podpísanej rámcovej zmluvy bude môcť DPB nakúpiť do 80 týchto autobusov. Prvých 63 vozidiel bolo objednaných koncom januára 2022. Prvých 40 bolo dodaných v októbri 2022 a do premávky boli uvedené už 15. októbra 2022, ďalších 23 sa k ním pridalo v novembri 2022.
V Bratislave premávajú na linkách a .
V roku 2023 boli do Košíc dodané dva autobusy SOR NSG 12 spoločne s dlhšou verziou SOR NSG 18. SOR NSG 12 je nasadený na linkách a .
Boris Giuliano - Policajt v Palerme

Boris Giuliano - Policajt v Palerme je dvojdielny televízny filn produkovaný Rai Fiction, premiéru mal 23. a 24. mája 2016. Film je životopisnou drámou o práci a živote zástupcu náčelníka polícicajnej jednotky - "La squadra mobile di Palermo" Borisa Giuliana, ktorý obnovil túto jednotku . Vyšetrovanie tímu tejto skupiny viedlo k odhaleniu štruktúr a činosti Cosa Nostry v Palerme . 21. júla 1979 bol zavraždený mafiou v Lux Bare v Palerme .
Na Slovensku mal film premiéru 18. júna 2017 v televízii Jednotka RTVS .
Miro Kern

Miroslav „Miro“ Kern je slovenský novinár, ktorý od roku 2014 pôsobí v redakcii "Denníka N". V minulosti pracoval v Českej tlačovej kancelárii a denníku "SME".
Život.
Vyštudoval politológiu a sociológiu. V roku 1999 začal pracovať ako zahraničný spravodajca Českej tlačovej kancelárie na Slovensku a v Rakúsku. Od decembra 2005 do konca roka 2014 pôsobil v redakcii denníka "SME", odkiaľ odišiel po oznámení, že finančná skupina Penta v októbri 2014 získala podiel vo vydavateľstve Petit Press. Od januára 2015 je členom redakcie "Denníka N". Vo svojej novinárskej tvorbe sa zameriava najmä na domáce politické témy.
V roku 2013 získal Cenu Slovenského syndikátu novinárov Mercurius veridicus ex Slovakia v kategórii novinársky čin roka za články o kauze údajných podvodov s majetkom Vojenskej spravodajskej služby (VSS), na ktoré upozornil bývalý zástupca veliteľa VSS plk. Vladimír Suchodolinský.
Je bývalým manželom mediálnej analytičky Miroslavy Kernovej, ktorá pôsobila v redakcii denníka "SME" a spravodajského portálu "Mediálne.sk" vydavateľstva Trend Holding a od roku 2012 prevádzkuje vlastný spravodajský portál "O médiách.com".
Encyklopedický ústav Slovenskej akadémie vied

Encyklopedický ústav Slovenskej akadémie vied (do roku 1970 Encyklopedický kabinet Slovenskej akadémie vied; EnÚ SAV) je jeden z ústavov Slovenskej akadémie vied. Ústav je špecializované pracovisko na prípravu a vydávanie encyklopedických diel. Riaditeľkou ústavu je (k novembru 2024) Ing. Tatiana Šrámková.
Ústav je od 1. januára 2022 organizačnou zložkou Centra spoločných činností SAV, v. v. i. a sídli na Bradáčovej ulici v bratislavskej Petržalke.
Dejiny.
Ústav vznikol 1. júna 1959 pod názvom Encyklopedický kabinet SAV ako jediné špecializované encyklopedické pracovisko na Slovensku. Prvým riaditeľom sa stal Štefan Pisoň. Kabinet mal v dobe vzniku 8 pracovníkov, ktorí pochádzali zo slovníkového odboru vydavateľstva Osveta. Na začiatku ústav len pripravoval slovacikálne heslá do štvorzväzkového Příručného slovníka naučného a oponoval slovacikálne heslá iným encyklopedickým inštitúciám. V roku 1968 sa dočasným vedúcim stal Ján Hudák, 1. augusta 1968 externým vedúcim Miroslav Kropilák, 1. marca 1970 interným vedúcim Milan Strhan a 19. novembra 1970 externým vedúcim Ján Tibenský.
Rozhodnutím Predsedníctva SAV z 31. augusta 1970 bol Encyklopedický kabinet premenovaný na Encyklopedický ústav. V roku 1971 mal ústav už 26 pracovníkov. V roku 1972 sa jeho riaditeľom stal Jozef Veľký. V rokoch 19791990 bol riaditeľom ústavu Jozef Vladár. V roku 1989 mal ústav už 54 pracovníkov, avšak po roku 1991 sa tento počet znížil na 11. V roku 1990 sa vrátil do ústavu Milan Strhan, ktorý v rokoch 19901992 pôsobil ako riaditeľ a po ňom od roku 1992 Peter Červeňanský až do roku 2014.
Činnosť.
Od roku 1994 je hlavnou činnosťou ústavu vydávanie prvej veľkej slovenskej všeobecnej encyklopédie "Encyclopaedie Beliany".
Karol Švédsky

Karol Švédsky (* 27. február 1861, Štokholm, Švédsko† 24. október 1951, tamže) bol švédsky princ a vojvoda z Västergötlandu.
Životopis.
Narodil sa ako tretí syn korunného princa Oskara II. a jeho manželky princeznej Žofie Nasavskej.
V máji 1897 sa zasnúbil s princeznou Ingeborg Dánskou. Svadba sa konala 27. augusta 1897 v paláci Christiansborg. Princezná bola druhou dcérou kráľa Frederika VIII. a jeho manželky Lujzy Švédskej.
Uvažovalo sa o ňom ako o kandidátovi na nórsky trón počas boja za nezávislosť v roku 1905, ale za kráľa bol zvolený Haakon VII.
Zomrel 24. októbra 1951 v Štokholme.
Roháčske plesá (národná prírodná rezervácia)

Roháčske plesá je národná prírodná rezervácia v správe štátnej ochrany prírody TANAP.
Nachádza sa v katastrálnom území obce Zuberec v okrese Tvrdošín v Žilinskom kraji. Územie bolo vyhlásené v roku 1974 na rozlohe 451,66 ha. Ochranné pásmo nebolo určené. Rezervácia sa rozkladá v hornej časti Smutnej doliny a zahŕňa Roháčske plesá i Ťatliakovo jazero. Je súčasťou Tatranského národného parku. Chráneným územím prechádza modrá turistická značka vedúca z Ťatliakovej chaty Smutnou dolinou do Smutného sedla. Z nej odbočuje zelená turistická značka k Roháčskym plesám.
Predmetom ochrany sú: "Vedecky významné prvkov a biocenózy vysokohorského rastlinstva a živočíšstva a atraktívneho georeliéfu so stopami pleistocénnej glaciálnej modelácie. Jediná lokalita výskytu pyšteka alpínskeho (Linaria alpina) v bývalom Česko-Slovensku. "